**PROGRESJONSPLAN FOR DE SYV FAGOMRÅDENE**

**I STILLA BARNEHAGE**

Progresjonsplanen beskriver hvordan barnehagen arbeider med de syv fagområdene som er beskrevet i rammeplan for barnehagens innhold og oppgaver. Fagområdene vil sjelden opptre isolert. Flere områder vil ofte være representert samtidig i temaopplegg og i forbindelse med hverdagsaktiviteter.

* Barna skal utvikle kunnskaper og ferdigheter gjennom undring, utforsking og skapende aktiviteter
* Barnehagen skal ta utgangspunkt i barnas engasjement og bidrag i arbeidet med fagområdene
* Barnehagen skal bruke ulikt materiell og utstyr, teknologi og digitale verktøy, spill, bøker og musikk i arbeidet med fagområdene

|  |  |  |  |
| --- | --- | --- | --- |
| **FAGOMRÅDENE** | **1-2 år** | **3-4 år** | **Skolestartere** |
| Kommunikasjon  Språk  Tekst | * Vi har fokus på” den gode samtalen” i hverdagen. Situasjoner som påkledning, bleieskift, måltider og lek brukes til å utvikle språket. * Vi lytter, benevner alt vi gjør, gjentar og er undrende. * Vi hjelper barna med å sette ord på følelser * Vi bruker bevegelsessanger og konkreter i samlingsstund * Vi har et variert utvalg av bøker, pekebøker, bokstaver og bilder tilgjengelig for barna, vi leser sammen med dem daglig.   Vi forteller eventyr med støtte i konkreter | * Vi bruker” Snakkepakken” som pedagogisk verktøy * Vi har bøker tilgjengelig for barna, leser sammen med dem, og lar de utforske bøker på egenhånd. * Vi forteller eventyr og dramatiserer disse * Vi øver på konfliktløsning og hvordan man snakker til hverandre * Vi vektlegger de gode samtalene rundt måltid, i samlingsstund og ellers i hverdagen   Ved behov: TRAS - Observasjon av språk i daglig samspill | * Barna oppfordres til å bruke "Snakkepakken" ved å lage egne eventyr og fortellinger med konkreter * Vi lar barna leke med språk, rim og begreper. Vi lar de gjenfortelle, lage historier, bøker og egne dramatiseringer. * Vi blir kjent med bokstaver og øver på å skrive og kjenne igjen eget navn |
| Kropp  Bevegelse  Mat  Helse | * Vi lar barna smake på nye og varierte smaker. Vi serverer sunt kosthold, med frukt hver dag. * Vi går på turer i nærmiljøet 1-2 ganger i uken * Vi gir tid og rom til å la barna øve selvstendighet, for eksempel spise selv, hente, ta på og av klær selv, vaske hender før og etter måltider, klatre opp på stolen selv osv. * Vi prøver å være ute hver dag, og barna har tilgang på et stort uteareal som utfordrer og tilbyr varierte bevegelsesmønstre * Vi tilrettelegger for” tumlelek” og flytter på møbler, skape nye rom, bruke musikk og dans. | * Vi tilrettelegger for motoriske aktiviteter * Vi bruker uteområdet til å balansere, klatre, løpe og hoppe * Vi går små turer i nærmiljøet og på lengre utflukter hvor barna går selv med sekk og får bevege seg i ulendt terreng. Vi er også ute i barnehagen så mye som mulig. * Vi legger til rette for å gi barna mestringsfølelse i situasjoner som å gå på do, spise selv og ved av- og påkledning, * Vi lar barna være med å lage mat og har samtaler rundt hva sunn mat er. * Vi har tema «fra jord til bord» | * Vi deltar på barnas skiskole om vinteren * Vi øver på å gå på lengre turer i egen gruppe * Vi øver på selvstendighet i påkledning og toalettbesøk * Vi øver på regelleker og skolegårdsleker |
| Kunst  Kultur  Kreativitet | * Vi lager kunst og tradisjonell pynt knyttet til markering av høytider. * Barna får erfare farger, former, materialer og grunnleggende formingsteknikker, som for eksempel tegning og liming.   2 åringene er på juleteater hvert år | * Vi besøker parker, bibliotek og teater * Vi lager kunst av forskjellige materialer sammen med barna * Vi lager skuespill og dramatiserer i mindre grupper * Vi har utkledningstøy tilgjengelig for barna   Vi henter inspirasjon fra naturen i ulike formingsprosjekter og lager kunst av materialer vi finner på tur | * Vi drar på bybesøk * Vi drar på teater * Vi lager en egen forestilling til sommerfesten |
| Natur  Miljø  Teknologi | * Vi opplever naturen gjennom årstidene * Vi legger til rette for gode naturopplevelser * Vi har turdag 1-2 dager i uken * Vi utforsker det vi finner på tur, ser på dyrespor og undrer oss sammen * Vi arrangerer FORUT aksjon hvert år   Vi introduserer barna for kildesortering | * Vi dyrker grønnsaker og urter på barnehagens uteområde * Vi blir kjent med årstidene og hvordan naturen forandrer seg * Vi utforsker gjennom enkle forsøk og eksperimenter * Vi kildesorterer og jobber med miljøvern som tema * Vi arrangerer Rusken-aksjon hver vår * Vi arrangerer FORUT aksjon hvert år | * Vi blir kjent med dyr og natur, og går dypere inn i temaer barna interesserer seg for * Førskolebarna har ansvar for egen grønnsakskasse * Vi arrangerer FORUT aksjon hvert år |
| Antall  Rom  Form | * Vi introduserer begreper om størrelse, form og antall * Vi bruker preposisjoner aktivt i dagligtalen * Vi leker med tall * Konstruksjonsleker er tilgjengelige | * Vi tilrettelegger for ulike konstruksjonsleker * Vi lar barna oppleve tall og symboler gjennom enkle spill * Vi utforsker og leker med mønster og former * Vi blir kjent med former, ulike størrelser og begreper | * Vi blir kjent med tall, former og begreper gjennom finmotoriske aktiviteter * Vi øver på telling og tallbegreper * Vi øver på å spille brett- og terningspill |
| Etikk  Religion  Filosofi | * Vi introduserer barna for markering av høytider * Vi undrer oss sammen med barna * Vi lærer barna hva som er rett og galt i hverdagssituasjoner   Vi voksne er bevisste det ansvaret vi har som rollemodeller for barna. | * Vi bruker samlingsstunden til å snakke om temaer som vennskap, følelser, samarbeid, omsorg. * Vi gir barna mulighet til å løse konflikter selv, og veileder når det er nødvendig * Vi markerer høytider og tradisjoner   Vi møter barnas spørsmål, tro og undring med respekt, og er åpen for samtaler. | * Vi snakker om hvordan vi skal være mot hverandre og lar barna øve seg på konfliktløsning * Vi filosoferer og undrer oss sammen   Vi har fokus på vennskap og samarbeid |
| Nærmiljø  Samfunn | * Vi går turer i nærmiljøet og blir kjent * Vi starter opp året med å henge opp bilder av barnets familie og kjæledyr * Barna opplever at de er del av et fellesskap   De skal få bidra på sitt nivå, og få være med å medvirke i sin egen barnehagehverdag | * Vi reiser på lengre turer og opplever nye steder * Vi gir barna erfaringer med at deres valg og handlinger kan påvirke situasjoner for dem selv og for andre   Vi er bevisste på å inkludere andre i leken | * Vi blir kjent med ulike land, flagg og tradisjoner * Vi tilstreber et inkluderende miljø og jobber mot mobbing. |